
 DR.31.3.2005 

 
 

102

sebanyak lebih kurang 3% hingga 4%, maka saya yakin kerajaan perlu memberikan 
peruntukan yang amat besar kepada sektor pertanian ini.   

Oleh itu saya berharap peruntukan yang besar kepada sektor pertanian ini dapat 
digunakan sebaik-baiknya supaya dapat kita pastikan bahawa peruntukan ini dapat 
memberikan hasil dan juga anjakan kepada pertumbuhan ekonomi negara.  Dalam 
hubungan ini saya ingin menghuraikan beberapa cabaran yang perlu diatasi oleh kerajaan 
kita agar dapat memastikan bahawa sektor pertanian ini boleh dijadikan sebagai penjana 
ekonomi yang negara utama. 

Tuan Yang di-Pertua, cabaran yang pertama yang saya ingin bincang di sini ialah 
dari segi penggunaan teknologi tinggi dan biotech dalam sektor pertanian.  Kita sedia 
maklum bahawa dalam alaf baru biotech dan juga teknologi tinggi sudah menjadi satu trend 
yang tidak dapat dielakkan.  Contohnya di Cameron Highlands, kita menghasilkan tomato 
lebih kurang 15 kilogram tomato satu meter persegi tetapi di Holland, di kawasan yang 
sama satu meter persegi dia boleh menghasilkan 50 kilogram dengan menggunakan 
teknologi yang baru.   

Oleh itu kita faham bahawa melalui teknologi yang moden, kita dapat 
meningkatkan hasil kita berlipat-ganda.  Kita perlu pastikan petani-petani kita mendapat 
maklumat-maklumat terkini dalam bidang teknologi pertanian dan perladangan.  Kita perlu 
pastikan bahawa Jabatan Pertanian sekarang bukan sahaja menjalankan penguatkuasaan, 
tetapi sepatutnya menjadi agensi yang dapat memainkan peranan dalam menyalurkan 
maklumat-maklumat terkini dan membantui petani-petani kita. 

Oleh itu adalah wajar kerajaan menganjurkan seminar, ceramah-ceramah dan 
mencetak leaflets untuk petani-petani.  Pegawai-pegawai FAMA dan juga pegawai-pegawai 
pertanian perlu memastikan bahawa semua maklumat terkini dapat disalurkan dengan 
berkesan kepada petani.   

Kita memahami bahawa banyak petani di peringkat daerah, di peringkat akar umbi 
tidak mempunyai kemahiran dari segi pengurusan kawalan makhluk perosak, kita tidak 
mempunyai kemahiran dari segi pengetahuan pesticide dan juga kemahiran dari segi post 
harvest handling, dengan izin.  Saya yakin bahawa pegawai-pegawai pertanian dapat 
memastikan bahawa perkara ini dapat diatasi.  Saya juga ingin mencadangkan bahawa 
MARDI sebagai satu agensi yang telah menjalankan banyak kajian perlu mengadakan 
kajian ke atas penggunaan dan pengurusan baja, pesticide, racun makhluk perosak dan 
juga post harvest handling.   

Tuan Yang di-Pertua, sejak 40 tahun yang lalu kewujudan FAMA telah banyak 
melaksanakan fungsi pembangunan pemasaran tempatan, tetapi sudah tiba masanya 
dalam alaf baru ini fungsi FAMA adalah lebih mencabar.  FAMA perlu memainkan peranan 
penting dan aktif untuk memasarkan hasil tani kita di luar negeri.  Kita sering ke luar negeri 
melihat bahawa hasil-hasil tani yang melambak di Jepun dan Korea, apabila kita lihat 
semuanya hasil tani daripada negara Thailand dan kita rasa sedih bahawa mana perginya 
hasil tani kita – durian kita, rambutan kita, manggis kita dan banyak lagi hasil-hasil tani kita 
tidak dapat dipasarkan di luar negeri. 

Oleh itu kita harap FAMA dapat pilih produk-produk premium negara kita dan kita 
dapat mengenal pasti hasil-hasil ini dapat dipasarkan di premier market dan kita dapat 
mengenal pasti pasaran-pasaran baru di dunia sekarang.  

Tuan Yang di-Pertua, cabaran yang kedua yang perlu kita atasi ialah dari segi kos 
pembangunan tanah dan juga tempoh tanah pertanian yang ada sekarang.  Kita semua 
sedia maklum bahawa banyak tanah pertanian yang ada sekarang adalah yang 
diselenggarakan oleh petani kita adalah tanah TOL.  Tempoh tanah yang singkat ini 
memberi banyak kerumitan dan kesusahan kepada para petani.  TOL perlu diperbaharui 
setiap tahun.  Tanah TOL ini tidak dapat digunakan untuk pinjaman bank.  Tanah TOL ini 
memerlukan prosedur pembaharuan yang merumitkan dan merunsingkan.   

Oleh itu setiap tahun kita lihat para petani tidak dapat merancang dari segi jangka 
panjang untuk menghasilkan hasil-hasil tani yang baik.  Dalam hubungan ini saya ingin 
mencadangkan kepada kerajaan bahawa Kerajaan Persekutuan perlu berbincang untuk 



102. sebanyak lebih kurang 3% hingga 4%, maka saya yakin kerajaan perlu memberikan peruntukan yang amat besar kepada sektor pertanian ini. Oleh itu saya berharap peruntukan yang besar kepada sektor pertanian ini dapat digunakan sebaik-baiknya supaya dapat kita pastikan bahawa peruntukan ini dapat memberikan hasil dan juga anjakan kepada pertumbuhan ekonomi negara. Dalam hubungan ini saya ingin menghuraikan beberapa cabaran yang perlu diatasi oleh kerajaan kita agar dapat memastikan bahawa sektor pertanian ini boleh dijadikan sebagai penjana ekonomi yang negara utama. Tuan Yang di-Pertua, cabaran yang pertama yang saya ingin bincang di sini ialah dari segi penggunaan teknologi tinggi dan biotech dalam sektor pertanian. Kita sedia maklum bahawa dalam alaf baru biotech dan juga teknologi tinggi sudah menjadi satu trend yang tidak dapat dielakkan. Contohnya di Cameron Highlands, kita menghasilkan tomato lebih kurang 15 kilogram tomato satu meter persegi tetapi di Holland, di kawasan yang sama satu meter persegi dia boleh menghasilkan 50 kilogram dengan menggunakan teknologi yang baru. Oleh itu kita faham bahawa melalui teknologi yang moden, kita dapat meningkatkan hasil kita berlipat-ganda. Kita perlu pastikan petani-petani kita mendapat maklumat-maklumat terkini dalam bidang teknologi pertanian dan perladangan. Kita perlu pastikan bahawa Jabatan Pertanian sekarang bukan sahaja menjalankan penguatkuasaan, tetapi sepatutnya menjadi agensi yang dapat memainkan peranan dalam menyalurkan maklumat-maklumat terkini dan membantui petani-petani kita. Oleh itu adalah wajar kerajaan menganjurkan seminar, ceramah-ceramah dan mencetak leaflets untuk petani-petani. Pegawai-pegawai FAMA dan juga pegawai-pegawai pertanian perlu memastikan bahawa semua maklumat terkini dapat disalurkan dengan berkesan kepada petani. Kita memahami bahawa banyak petani di peringkat daerah, di peringkat akar umbi tidak mempunyai kemahiran dari segi pengurusan kawalan makhluk perosak, kita tidak mempunyai kemahiran dari segi pengetahuan pesticide dan juga kemahiran dari segi post harvest handling, dengan izin. Saya yakin bahawa pegawai-pegawai pertanian dapat memastikan bahawa perkara ini dapat diatasi. Saya juga ingin mencadangkan bahawa MARDI sebagai satu agensi yang telah menjalankan banyak kajian perlu mengadakan kajian ke atas penggunaan dan pengurusan baja, pesticide, racun makhluk perosak dan juga post harvest handling. Tuan Yang di-Pertua, sejak 40 tahun yang lalu kewujudan FAMA telah banyak melaksanakan fungsi pembangunan pemasaran tempatan, tetapi sudah tiba masanya dalam alaf baru ini fungsi FAMA adalah lebih mencabar. FAMA perlu memainkan peranan penting dan aktif untuk memasarkan hasil tani kita di luar negeri. Kita sering ke luar negeri melihat bahawa hasil-hasil tani yang melambak di Jepun dan Korea, apabila kita lihat semuanya hasil tani daripada negara Thailand dan kita rasa sedih bahawa mana perginya hasil tani kita- durian kita, rambutan kita, manggis kita dan banyak lagi hasil-hasil tani kita tidak dapat dipasarkan di luar negeri. Oleh itu kita harap FAMA dapat pilih produk-produk premium negara kita dan kita dapat mengenal pasti hasil-hasil ini dapat dipasarkan di premier market dan kita dapat mengenal pasti pasaran-pasaran baru di dunia sekarang. Tuan Yang di-Pertua, cabaran yang kedua yang perlu kita atasi ialah dari segi kos pembangunan tanah dan juga tempoh tanah pertanian yang ada sekarang. Kita semua sedia maklum bahawa banyak tanah pertanian yang ada sekarang adalah yang diselenggarakan oleh petani kita adalah tanah TOL. Tempoh tanah yang singkat ini memberi banyak kerumitan dan kesusahan kepada para petani. TOL perlu diperbaharui setiap tahun. Tanah TOL ini tidak dapat digunakan untuk pinjaman bank. Tanah TOL ini memerlukan prosedur pembaharuan yang merumitkan dan merunsingkan. Oleh itu setiap tahun kita lihat para petani tidak dapat merancang dari segi jangka panjang untuk menghasilkan hasil-hasil tani yang baik. Dalam hubungan ini saya ingin mencadangkan kepada kerajaan bahawa Kerajaan Persekutuan perlu berbincang untuk.